CELEX: 22013D0485
Language: ro
Date: 2013-07-30 00:00:00
Title: 2013/485/UE: Decizia nr. 3/2013 a Comitetului ambasadorilor ACP-UE din 30 iulie 2013 de numire a membrilor Comitetului executiv al Centrului pentru Dezvoltarea Întreprinderii (CDI)

5.10.2013   
            
            
               RO
            
            
               Jurnalul Oficial al Uniunii Europene
            
            
               L 263/18
            
         DECIZIA NR. 3/2013 A COMITETULUI AMBASADORILOR ACP-UE
   din 30 iulie 2013
   de numire a membrilor Comitetului executiv al Centrului pentru Dezvoltarea Întreprinderii (CDI)
   (2013/485/UE)
   COMITETUL AMBASADORILOR ACP-UE,
   având în vedere Acordul de parteneriat între membrii grupului statelor din Africa, Caraibi și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1), astfel cum a fost modificat pentru prima dată la Luxemburg la 25 iunie 2005 (2) și pentru a doua oară la Ouagadougou la 22 iunie 2010 (3), în special articolul 2 alineatul (6) din anexa III,
   având în vedere Decizia nr. 8/2005 a Comitetului ambasadorilor ACP-CE din 20 iulie 2005 privind statutul și regulamentul de procedură ale Centrului pentru Dezvoltarea Întreprinderii (CDI) (4), în special articolul 9 alineatul (1),
   întrucât:
   
               (1)
            
            
               Articolul 9 al statutului și regulamentului de ordine interioară al Centrului pentru Dezvoltarea Întreprinderii (CDI), adoptat prin Decizia nr. 8/2005 a Comitetului ambasadorilor ACP-UE, prevede că revine Comitetului ambasadorilor însărcinarea de a numi membrii comitetului executiv pentru un mandat maxim de cinci ani.
            
         
               (2)
            
            
               Mandatul membrilor actuali ai Comitetului executiv al Centrului pentru Dezvoltarea Întreprinderii, astfel cum a fost modificat prin Decizia nr. 1/2013 a Comitetului ambasadorilor ACP-UE (5), se încheie la 6 septembrie 2013.
            
         
               (3)
            
            
               Este necesar să se asigure stabilitatea și continuitatea CDI, ținând cont că gestiunea sa este asigurată de un director interimar,
            
         ADOPTĂ PREZENTA DECIZIE:
   Articolul 1
   Fără a aduce atingere deciziilor ulterioare pe care comitetul le poate adopta în exercitarea prerogativelor sale, mandatul celor trei membri actuali din partea UE ai Comitetului executiv al Centrului pentru Dezvoltarea Întreprinderii se prelungește pentru o perioadă de șase luni și se numesc trei noi membri din partea ACP pentru un mandat de cinci ani.
   Prin urmare, Comitetul executiv al CDI are următoarea compoziție:
   
               —
            
            
               domnul Adebayo AKINDEINDE;
            
         
               —
            
            
               domnul Giovannangelo MONTECCHI PALAZZI;
            
         
               —
            
            
               doamna Vera VENCLIKOVA,
            
         al căror mandat va expira la 6 martie 2014; și
   
               —
            
            
               domnul John Atkins ARUHURI;
            
         
               —
            
            
               doamna Maria MACHAILO-ELLIS;
            
         
               —
            
            
               domnul Félix MOUKO,
            
         al căror mandat va expira la 6 septembrie 2018.
   Articolul 2
   Prezenta decizie intră în vigoare la 7 septembrie 2013. Ea va putea fi revizuită în orice moment în funcție de situația centrului.
   
      Adoptată la Bruxelles, 30 iulie 2013.
      
         
            Pentru Comitetul ambasadorilor ACP-UE
         
         
            Președintele
         
         S. O. OUTLULE
      
   
   
      (1)  JO L 317, 15.12.2000, p. 3.
   
      (2)  Acord de modificare a Acordului de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (JO L 209, 11.8.2005, p. 27).
   
      (3)  Acord de modificare pentru a doua oară a Acordului de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost modificat pentru prima dată la Luxemburg la 25 iunie 2005 (JO L 287, 4.11.2010, p. 3).
   
      (4)  JO L 66, 8.3.2006, p. 16.
   
      (5)  JO L 84, 23.3.2013, p. 28.